
ДОКЛАДНА ЗАПИСКА

ОТ
ОТ ЙОРДАНКА АНГЕЛОВА БЕНОВА - АНАНИЕВА
ЗАМЕСТНИК - КМЕТ „КУЛТУРА И ОБРАЗОВАНИЕ“


ОТНОСНО: Възлагане на дейностите по ученическо столово хранене на ОП „Туризъм“ към Община Бургас в Професионална гимназия по компютърно програмиране и иновации. 

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ, 
[bookmark: to_paragraph_id27811364]Съгласно разпоредбата на чл. 256, ал. 1, т. 9 от Закона за предучилищното и училищното образование, органите на местното самоуправление осигуряват и контролират условията за детско и ученическо хранене.
В периода септември 2016 г. – декември 2016 г., Общинско предприятие „Туризъм“ при Община Бургас извършваше дейностите по ученическо столово хранене, съгласно Решение на Общински съвет – Бургас по т. 32 (Протокол № 16 от 30.08.2016 г.) в следните училища:
· СУ „Св. Св. Кирил и Методий“;
· ОУ „Св. Княз Борис I“;
· ОУ „П. Р. Славейков“;
· ОУ „Елин Пелин“;
· СУ „Константин Петканов“;
· ОУ „Христо Ботев“.
От септември 2017 г. до настоящия момент ОП „Туризъм“ стопанисва и управлява столовите помещения в ОУ „Александър Георгиев - Коджакафалията“ и СУ „Иван Вазов“ и извършва дейностите по ученическо хранене в същите училища, съгласно Решение на Общински съвет – Бургас по т. 26 (Протокол № 27 от 30.05.2017 г.).
ОП „Туризъм“ разполага с необходимото кухненско оборудване за обезпечаване дейността по изхранване на учениците в Професионална гимназия по компютърно програмиране и иновации. Предвид необходимостта от време за извършване на ремонтни дейности в кухненското и столовото помещение и привеждане на помещенията в съответствие с изисквания на контролиращите органи, предлагам изхранването на учениците в Професионална гимназия по компютърно програмиране и иновации да бъде възложено на ОП „Туризъм“ към Община Бургас, до сключване на договор с фирма, избрана чрез търг за отдаване под наем на кухнята и столовото помещение. 
Дейностите по осигуряване на храненето в Професионална гимназия по компютърно програмиране и иновации не са предвидени в бюджета на предприятието за 2018 г. нито като приход, нито като разход. Предвид изложеното е целесъобразно с прихода от дейностите по ученическо столово хранене да се завишава бюджета на ОП „Туризъм“. 
С цел обезпечаване на дейността е необходимо и да се запазят отпуснатите с Решение на Общински съвет – Бургас по т. 26 (Протокол № 27 от 30.05.2017 г.) шест допълнителни щатни бройки към щата на ОП „Туризъм“ към Община Бургас.
Професионална гимназия по компютърно програмиране и иновации ще се помещава в съществуващата Професионална техническа гимназия, с адрес: гр. Бургас, ж.к. „Меден рудник“, бул. „Захари Стоянов“, намираща се в поземлен имот с идентификатор 07079.650.336 по КК с начин на трайно ползване: За комплекс за образование (УПИ I, кв.88 по ЗРП на ж.к. „Меден Рудник”). Площта на ПИ е 26 826 м2, съгласно КК на град Бургас.
На територията на УПИ са изградени 5 сгради – общежитие; учебен корпус, състоящ се от две тела, свързани с топла връзка; научен корпус и спортна зала. Кухненското и столово помещение се намира на партерен етаж в сградата на общежитието, разположена в северната част на имота. Състои се от партер и четири жилищни етажа -  ЗП - 586 м2, РЗП около 3300 м2 и изложение северозапад-югоизток.
Предвид гореизложеното и на основание чл. 21, ал. 1, т. 8 от Закона за местното самоуправление и местната администрация и чл. 256, ал. 1, т. 9 от Закона за предучилищното и училищно образование, предлагам Общински съвет – Бургас да вземе следните 

РЕШЕНИЯ:
I. Възлага на ОП „Туризъм“ при Община Бургас дейностите по осъществяване на ученическо столово хранене в Професионална гимназия по компютърно програмиране и иновации, която ще се помещава в съществуваща Професионална техническа гимназия, с адрес: гр. Бургас, ж.к. „Меден рудник“, бул. „Захари Стоянов“, находяща се в поземлен имот с идентификатор 07079.650.336 по КК, с начин на трайно ползване: За комплекс за образование (УПИ I, кв.88 по ЗРП на ж.к. „Меден Рудник”), площ на ПИ - 26 826 м2, съгласно КК на град Бургас, до обявяване и приключване на търг за отдаване под наем на следните помещения. 
II. Предоставя на ОП „Туризъм“ при Община Бургас за стопанисване и управление помещения, находящи се в сграда на общежитието (партерен етаж), част от комплекса за образование, до обявяване и приключване на търг за отдаване под наем на следните помещения:
1. Столова с 90 места за хранене, с обща площ 155 м2;
2. Кухня, с обща площ 86 м2;
3. 3 складови помещения, с обща площ 60 м2;
4. Битовка, с обща площ 12 м2.

III. Запазва увеличението с шест щатни бройки по щата на ОП „Туризъм“, отпуснати с Решение на Общински съвет – Бургас по т. 26 (Протокол № 27 от 30.05.2017 г.) до обявяване и приключване на търг за отдаване под наем на кухня и столова към Професионална гимназия по компютърно програмиране и иновации.
IV. Завишава бюджета на ОП „Туризъм“ при Община Бургас с реализираните приходи от ученическо хранене.




С уважение,

ЙОРДАНКА БЕНОВА-АНАНИЕВА
Зам.-кмет „Култура и образование“
Община Бургас

